Materská škola Nábrežie 4.apríla 1986/20, Liptovský Mikuláš

Zápis detí na predprimárne vzdelávanie na šk. rok 2022/2023

****

Termín zápisu:

**2. 5.2022 a 3. 5.2022** : **osobne podať žiadosť v riaditeľni MŠ**

 **v čase od 7.00 -16.00 hod.**

**4. 5.2022 do 6. 5.2022** : **1.naskenovanú zaslať na email**

ms4aprillm@gmail.com

**2. vložiť do poštovej schránky**

**3. poštou**

Pre dieťa, ktoré do 31. augusta 2022 (vrátane) dosiahlo päť rokov veku, je predprimárne vzdelávanie povinné.

Dieťa sa na predprimárne vzdelávanie prijíma na základe písomnej žiadosti zákonného zástupcu, ktorú podáva riaditeľke MŠ.

Žiadosť sa podáva spolu s potvrdením o zdravotnej spôsobilosti od všeobecného lekára pre deti a dorast, potvrdenie o zdravotnej spôsobilosti musí obsahovať aj údaj o povinnom očkovaní dieťaťa.

Ak pôjde o prijatie dieťaťa so špeciálnymi výchovno-vzdelávacími potrebami, k žiadosti o prijatie dieťaťa na predprimárne vzdelávanie sa prikladá aj vyjadrenie príslušného zariadenia výchovného poradenstva a prevencie i odporučenie všeobecného lekára pre deti a dorast.

Vyplnenú žiadosť je potrebné odovzdať do **6.5.2022, podpísanú obidvoma rodičmi.**

**Formulár žiadosti, potvrdenie o zdravotnej spôsobilosti a dotazník si môže rodič:**

* stiahnuť na [www.zirafka.sk](http://www.zirafka.sk) ,v dokumentoch
* prísť si zobrať osobne do MŠ

Písomné rozhodnutie o prijatí alebo neprijatí dieťaťa na predprimárne vzdelávanie si zákonný zástupca prevezme osobne, alebo poštou najneskôr do 15.6.2022.

Podmienky prijímania:

Prednostne sa prijímajú deti, ktoré spĺňajú podmienky v zmysle § 59 ods. 2 zákona 245/2008 Z. z. a to:

**Na predprimárne vzdelávanie sa prednostne prijíma:**

* Dieťa, ktoré dosiahlo päť rokov veku do 31. augusta 2022 - predprimárne vzdelávanie je povinné.
* Dieťa , ktoré pokračuje v plnení predprimárneho vzdelávania.

Na predprimárne vzdelávanie sa ďalej môže prijať:

* Súrodenci detí, ktoré momentálne navštevujú MŠ.
* Dieťa od troch rokov veku (trojročné dieťa je také, ktoré dovŕšilo tri roky do 31.8. príslušného roka)
* Výnimočne môže byť prijaté dieťa po dovŕšení dva a pol roka veku, ak má osvojené hygienické návyky (bez plienok, cumľa, vie sa najesť a napiť z pohára) a sú vytvorené kapacitné, personálne a hygienické podmienky.
* Ak je zvýšený záujem zákonných zástupcov o prijatie dieťaťa do MŠ, nie je možné uprednostniť dieťa mladšie ako tri roky pred prijatím starších detí.

Poradie podania žiadosti nerozhoduje o prijatí do MŠ.

Bližšie informácie poskytne riaditeľka MŠ na tel. čísle 0911 975 395



V Liptovskom Mikuláši, 29.03.2022 Magda Riessová, riaditeľka MŠ Žirafka